

BĒRNU UN JAUNIEŠU CENTRS „DAUGMALE”

Jēkabpils iela 19a, Rīga, LV–1003, tālrunis 67229951, fakss 67211159, e-pasts bjcdaugmale@riga.lv

 Rīgā

IEKŠĒJIE NOTEIKUMI

29.02.2016. Nr.BJCD-16-8-nts

**AUDZĒKŅU UZŅEMŠANAS, PĀRCELŠANAS UN ATSKAITĪŠANAS NOTEIKUMI**

**I Vispārīgie noteikumi**

1. Noteikumi nosaka kārtību, kādā Bērnu un jauniešu centrā “Daugmale” (turpmāk BJC) audzēkņus uzņem, pārceļ un atskaita no grupām interešu izglītības programmās.

2. Audzēknis var tikt uzņemts interešu izglītības programmas grupā, ja tajā ir brīva vieta.

3. Audzēknis var uzsākt nodarbību apmeklēšanu no brīža, kad ir aizpildīts un parakstīts iesniegums.

**II. Uzņemšanas nosacījumi**

4. BJC audzēkņus uzņem no 2 gadu līdz 25 gadu vecumam.

5. Piesakoties BJC organizētajām nodarbībām audzēkņa vecāki/aizbildņi vai pilngadīgs jaunietis aizpilda IESNIEGUMU, kurā:

5.1. ar savu parakstu apliecina, ka ir iepazinies ar BJC nolikumu, iekšējās kārtības noteikumiem, audzēkņa pienākumiem un tiesībām, uzņemšanas, pārcelšanas un atskaitīšanas noteikumiem un līdzfinansējuma (uz kurām grupām attiecas) nosacījumiem;

6. Audzēkņa vecāki/aizbildņi iesniedz ārsta izsniegtu izziņu par nepilngadīgā audzēkņa veselības stāvokļa atbilstību izvēlētajam sporta vai citu aktivitāšu, kas saistītas ar paaugstinātu fizisko slodzi, veidam.

**III. Mācību uzsākšana**

7. Interešu izglītībā mācību gads tiek plānots no 1.septembra līdz 31.augustam.

8. Audzēkņu atlasi un grupu komplektēšanu veic interešu izglītības programmas skolotājs.

8.1 Uzsākot mācības jaunā interešu izglītības programmā, audzēknis tiek ieskaitīts 1.izglītības pakāpē (turpmāk – i.p.).

8.2. audzēknis var tikt ieskaitīts arī augstākā i.p., ja sasniegumi atbilst Rīgas domes Izglītības, kultūras un sporta departamenta 09.06.2019. noteikumu Nr.8-nts “Interešu izglītības programmu īstenošanas kārtība un principi” (turpmāk – Noteikumi) 2.pielikuma “Interešu izglītības programmu īstenošanas kritēriji” (turpmāk – Kritēriji).

9. Jaunu 1.i.p. vai 0.i.p. (VFS) interešu izglītības programmu grupu komplektēšana notiek no 1.septembra līdz 15. septembrim. Gadījumos, ja grupās ir vakantas vietas, var uzņemt audzēkņus arī mācību gada vidū.

10. Atlase atsevišķos sporta veidos notiek pēc programmai atbilstošu testu/normatīvu izpildes.

11. Grupas/-u audzēkņu sarakstu ar precīzi norādītu audzēkņa vārdu, uzvārdu, personas kodu, kopā ar aizpildītiem iesniegumiem skolotājs iesniedz attiecīgās jomas direktora vietniekam. Balstoties uz iesniegumos norādītajiem datiem audzēkņi tiek reģistrēti VIIS sistēmā.

12. Saskaņā ar VIIS datu bāzē ievadītajiem datiem BJC direktors izdod rīkojumu par audzēkņu ieskaitīšanu programmas grupā.

**III. Pārejas nosacījumi uz nākošo izglītības pakāpi**

13. Audzēkņa pāreja uz augstākas i.p. grupu notiek pamatojoties uz Kritērijiem, ievērojot katrai i.p. izvirzītās prasības audzēkņu zināšanām, iemaņām/prasmēm, rezultatīvajiem rādītājiem, nodarbību apmeklējumam, dalībai sacensībās/ pasākumos; atsevišķos sporta veidos pēc testu/normatīvu nokārtošanas.

14. Jautājumu par audzēkņa pārcelšanu nākošajā vai palikšanu esošajā i.p. ierosina programmas skolotājs, baltoties uz mācību gada rezultatīvajiem rādītājiem, konsultējoties ar attiecīgās jomas direktora vietnieku.

**IV. Pārejas nosacījumi uz citu grupu**

15. Audzēkņa pāreja uz citu grupu programmas ietvaros notiek pamatojoties uz vecāku/aizbildņu vai pilngadīgā audzēkņa iesniegumu un skolotāju, kuri realizē konkrēto interešu izglītības programmu, labprātīgu savstarpējo vienošanos.

16. Pāreja var notikt, ja tiek ievēroti Noteikumu Kritēriji.

**V. Atskaitīšanas nosacījumi**

17. Audzēkni atskaita, ja regulāri tiek pārkāpti BJC iekšējās kārtības noteikumi.

18. Audzēkņus atskaita arī :

18.1. pēc vecāku rakstiska iesnieguma norādot datumu, ar kuru lūdz atskaitīt;

18.2. veselības stāvokļa dēļ, ko apliecina ārsts;

18.3. nodarbību neattaisnota kavēšana (līdz 75% no nodarbību skaita);

18.3.1. par attaisnotajām kavētajām nodarbībām audzēknim jāuzrāda skolotājam ārsta vai vecāku rakstīta zīme;

18.3.2. ja audzēknis nav ieradies uz nodarbībām, skolotāja pienākums ir tajā pašā dienā noskaidrot kavējuma iemeslu.

18.4. ja audzēknis neattaisnoti kavējis nodarbības 3 mēnešus vai vairāk kā 3 mēnešus nav maksājis līdzdalības maksājumu programmās, kur tas noteikts;

18.5. pabeidzot mācību programmas pēdējo pakāpi.

19. Par audzēkni(-ņiem), kurus ir nepieciešams atskaitīt, skolotājs informē savas jomas direktora vietnieku ne retāk kā reizi mēnesī, norādot atskaitīšanas datumu. Balstoties uz šo informāciju, audzēknis tiek atskaitīts no grupas, un izmaiņas tiek reģistrētas VIIS sistēmā.

Direktora p.i. M.Karaševska

Sagatavoja: M.Karaševska, Ē.Masaļskis